29/03/2010 | Administración LocalMunicipal
Santiago de Compostela
Sección Municipal de Contratación
Anuncio delegación competencias e creación rexistros auxiliares

ANUNCIO Con data 18 de marzo de dous mil dez dictaronse os seguintes decretos: “DECRETO DA ALCALDÍA Santiago de Compostela, 18 de marzo de 2010. Por mor da miña ausencia durante os dias 22 ao 24 de marzo de 2010, ambos inclusive, e consonte ás atribucións que me confire o artigo 125 da LRBRL, RESOLVO: Designar como alcaldesa en funcións a dona Socorro García Conde, durante os días 22 ao 24 de marzo de 2010, ambos inclusive. Do presente decreto darase conta ao Pleno da Corporación e notificarase á interesada. Así mesmo, publicarase no boletín Oficial da Provincia en cumprimento do que dispón o artigo 44 do ROF e surtirá efectos dende a data da súa sinatura. O ALCALDE,” “DECRETO DA ALCALDÍA Santiago de Compostela, 18 de marzo de 2010. Por mor da ausencia do concelleiro delegado de Relacións Institucionais e concelleiro delegado de Sanidade, Consumo e Mercados, don Andrés Fariña Cadenas, do 22 ao 24 de marzo de 2010, ambos inclusive, e co fin de asegurar o correcto funcionamento da concellaría, e consonte ás atribucións que me confire o artigo 124.5 da LRBRL, RESOLVO: Designar como concelleiro substituto a dona José Ángel Baqueiro Canabal, durante os días 22 a 24 de marzo de 2010, ambos inclusive. O ALCALDE,” “A Xunta de Goberno Local, na sesión ordinaria que tivo lugar o día 16 de marzo de 2010 adoptou o seguinte acordo: Número 9.- Proposta da concelleira delegada de Réxime Interior, Persoal e Reforma Administrativa relativa a Rexistros Auxiliares. Dase conta á Xunta de Goberno Local da proposta da concelleira delegada de Réxime Interior, Persoal e Reforma Administrativa e do informe do Secretario Xeral do Goberno Municipal, ambos os dous de data 10 de marzo de 2010, relativos á rexistros auxiliares. A devandita proposta é do seguinte teor literal: “Co fin de seguir profundizando na mellora da prestación dos cometidos que ten encomendada esta Administración e conquerir unha maior celeridade na prestación dos servizos, e continuando coa labor xa comenzada mediante acordo da Xunta de Goberno Local de data 24 de setembro de 2007 relativo á creación e funcionamento de Rexistros Auxiliares para a entrada e saída de documentos, Teño a ben PROPOÑER: A creación dun Rexistro auxiliar do Rexistro Xeral de saída de documentación nos Servizos Sociais do Concello sitos na rúa Isaac Diaz Pardo 2-4 (Galeras), e así mesmo ampliar o cometido de saída de documentación nos Rexistros auxiliares do Ensanche e de Fontiñas. No non previsto neste acordo estarase ao disposto no acordo da Xunta de Goberno Local citado de 24.09.07. Este acordo publicarase no BOP a efectos de xeral coñecemento.” Pola súa banda o informe do Secretario Xeral do Goberno Municipal indica que “A Lei 30/92, de 26 de novembro (LRXPAC) permite no artigo 38 o establecemento de Rexistros Auxiliares, conectados co Xeral. Este Rexistro Xeral pódese levar desconcentradamente si así o esixen as características organizativas dos servizos. Esta desconcentración significa que poidan existir seccións do Rexistro, relativas á dependencia da cada inmoble e cuxos soportes documentais, concorren para a formación dun Rexistro Xeral.” Na súa virtude a Xunta de Goberno Local acorda a creación dun Rexistro auxiliar do Rexistro Xeral de saída de documentación nos Servizos Sociais do Concello sitos na rúa Isaac Diaz Pardo 2-4 (Galeras), e así mesmo ampliar o cometido de saída de documentación nos Rexistros auxiliares do Ensanche e de Fontiñas. No non previsto neste acordo estarase ao disposto no acordo da Xunta de Goberno Local citada de 24.09.07. Este acordo publicarase no BOP a efectos de xeral coñecemento. A CONCELLEIRA SECRETARIA DA XUNTA DE GOBERNO LOCAL Asdo: Marta Álvarez-Santullano Fernández-Trigales” A ALCALDESA EN FUNCIÓNS ASDO./SOCORRO GARCÍA CONDE